બોટાદ પોલીસ સુત્રો દ્વારા મળતી માહિતી મુજબ બોટાદ તાલુકાના સાલૈયા ગામની સીમમાં વાડીએ જાહેરમાં પૈસાની હારજીતનો જુગાર રમતા હોવાની પૂર્વ બાતમીના આધારે હકીકત વાળી જગ્યાએ પોલીસ દ્વારા રેડ પાડતા ગાડીએ જાહેરમા જુગાર રમતા જુગારીઓને રોકડ રૂપિયા ૨૦૫૦૦ અને જુગાર સાહિત્ય સાથે ઝડપી પાડ્યા હતા. જ્યારે બીજો બનાવ બોટાદ તાલુકાના લાખેણી ગામે પરામા જાહેરમા જુગાર રમતા સકુનીઓને રોકડ રૂપિયા ૧૦,૨૪૦ ના મુદ્દામાલ સાથે ઝડપી પાડ્યા હતા. જ્યારે ત્રીજો બનાવ બોટાદ તાલુકાના ભદ્રાવડી ગામની સીમમા હડદડ રોડ ઉપર જાહેરમા જુગાર રમાતા હોવાની પોલીસને પૂર્વ બાતમીના આધારે હકીકત વાળી જગ્યાએ રેડ પાડતા ભદ્રાવડી ગામે સીમમા હડદડ રોડ ઉપર જુગાર રમતા જુગારીઓ રોકડ રૂપિયા ૬૬૭૦ ના મુદ્દામાલ સાથે ઝડપાઈ ગયા હતા.